Απόφαση της Μεικτής Επιτροπής του ΕΟΧ

αριθ. 112/1999

της 24ης Σεπτεμβρίου 1999

για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε με την απόφαση αριθ. 65/1999 της Μεικτής Επιτροπής του ΕΟΧ, της 28ης Μαΐου 1999(1).

(2) Πρέπει να ενσωματωθεί στη συμφωνία η απόφαση 98/574/ΕΚ της Επιτροπής, της 16ης Σεπτεμβρίου 1998, σχετικά με κοινό τεχνικό κανονισμό για τις γενικές απαιτήσεις προσάρτησης για δημόσιες πανευρωπαϊκές κυψελοειδείς ψηφιακές επίγειες κινητές τηλεπικοινωνίες, φάση II (δεύτερη έκδοση)(2).

(3) Πρέπει να ενσωματωθεί στη συμφωνία η απόφαση 98/575/ΕΚ της Επιτροπής, της 16ης Σεπτεμβρίου 1998, σχετικά με κοινό τεχνικό κανονισμό για τις γενικές απαιτήσεις προσάρτησης για κινητούς σταθμούς που προορίζονται να χρησιμοποιηθούν με δημόσια ψηφιακά κυψελοειδή τηλεπικοινωνιακά δίκτυα, φάση II, που λειτουργούν στη ζώνη των GSM 1800 (δεύτερη έκδοση)(3).

(4) Πρέπει να ενσωματωθεί στη συμφωνία η απόφαση 98/576/ΕΚ της Επιτροπής, της 16ης Σεπτεμβρίου 1998, για θέσπιση κοινού τεχνικού κανονισμού σχετικά με τις απαιτήσεις προσάρτησης για τερματικό εξοπλισμό προς σύνδεση με τα δημόσια τηλεφωνικά δίκτυα μεταγωγής (PSTN) και ο οποίος να περιλαμβάνει λειτουργία αναλογικής χειροσυσκευής(4).

(5) Πρέπει να ενσωματωθεί στη συμφωνία η απόφαση 98/577/ΕΚ της Επιτροπής, της 16ης Σεπτεμβρίου 1998, για θέσπιση κοινού τεχνικού κανονισμού σχετικά με δορυφορικούς επίγειους σταθμούς με κεραία πολύ μικρού ανοίγματος (VSAT) που λειτουργούν στις ζώνες συχνοτήτων 4/6 GHz(5).

(6) Πρέπει να ενσωματωθεί στη συμφωνία η απόφαση 98/578/ΕΚ της Επιτροπής, της 16ης Σεπτεμβρίου 1998, σχετικά με κοινό τεχνικό κανονισμό για κινητούς δορυφορικούς επίγειους σταθμούς (LMES) χαμηλού ρυθμού δεδομένων που λειτουργούν στις ζώνες συυχνοτήτων 1,5/1,6 GHz(6),

ΑΠΟΦΑΣΙΖΕΙ:

Άρθρο 1

Τα ακόλουθα σημεία προστίθενται μετά το σημείο 4μζ (απόφαση 98/482/ΕΚ του Συμβουλίου) του κεφαλαίου XVIII του παραρτήματος II της συμφωνίας:

"4μη. 398 D 0574: Απόφαση 98/574/ΕΚ της Επιτροπής, της 16ης Σεπτεμβρίου 1998, σχετικά με κοινό τεχνικό κανονισμό για τις γενικές απαιτήσεις προσάρτησης για δημόσιες πανευρωπαϊκές κυψελοειδείς ψηφιακές επίγειες κινητές τηλεπικοινωνίες, φάση ΙΙ (δεύτερη έκδοση) (ΕΕ L 278 της 15.10.1998, σ. 30).

4μθ. 398 D 0575: Απόφαση 98/575/ΕΚ της Επιτροπής, της 16ης Σεπτεμβρίου 1998, σχετικά με κοινό τεχνικό κανονισμό για τις γενικές απαιτήσεις προσάρτησης για κινητούς σταθμούς που προορίζονται να χρησιμοποιηθούν με δημόσια ψηφιακά κυψελοειδή τηλεπικοινωνιακά δίκτυα, φάση II, που λειτουργούν στη ζώνη των GSM 1800 (δεύτερη έκδοση) (ΕΕ L 278 της 15.10.1998, σ. 35).

4ν. 398 D 0576: Απόφαση 98/576/ΕΚ της Επιτροπής, της 16ης Σεπτεμβρίου 1998, για θέσπιση κοινού τεχνικού κανονισμού σχετικά με τις απαιτήσεις προσάρτησης για τερματικό εξοπλισμό προς σύνδεση με τα δημόσια τηλεφωνικά δίκτυα μεταγωγής (PSTN) και ο οποίος να περιλαμβάνει λειτουργία αναλογικής χειροσυσκευής (ΕΕ L 278 της 15.10.1998, σ. 40).

4να. 398 D 0577: Απόφαση 98/577/ΕΚ της Επιτροπής, της 16ης Σεπτεμβρίου 1998, για θέσπιση κοινού τεχνικού κανονισμού σχετικά για δορυφορικούς επίγειους σταθμούς με κεραία πολύ μικρού ανοίγματος (VSAT) που λειτουργούν στις ζώνες συχνοτήτων 4/6 GHz (ΕΕ L 278 της 15.10.1998, σ. 43).

4νβ. 398 D 0578: Απόφαση 98/578/ΕΚ της Επιτροπής, της 16ης Σεπτεμβρίου 1998, σχετικά με κοινό τεχνικό κανονισμό για κινητούς δορυφορικούς επίγειους σταθμούς (LMES) χαμηλού ρυθμού δεδομένων που λειτουργούν στις ζώνες συχνοτήτων 1,5/1,6 GHz (ΕΕ L 278 της 15.10.1998, σ. 46)."

Άρθρο 2

Τα κείμενα των αποφάσεων 98/574/ΕΚ, 98/575/ΕΚ, 98/576/ΕΚ, 98/577/ΕΚ και 98/578/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 25 Σεπτεμβρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 24 Σεπτεμβρίου 1999.

Για τη Μεικτή Επιτροπή του ΕΟΧ

Ο Πρόεδρος

N. v. Liechtenstein

(1) ΕΕ L 284 της 9.11.2000, σ. 49.

(2) ΕΕ L 278 της 15.10.1998, σ. 30.

(3) ΕΕ L 278 της 15.10.1998, σ. 35.

(4) ΕΕ L 278 της 15.10.1998, σ. 40.

(5) ΕΕ L 278 της 15.10.1998, σ. 43.

(6) ΕΕ L 278 της 15.10.1998, σ. 46.